### **Jäsenkirje joulukuu 2024**

Hei jäsenemme!

Joulukuussa yhdistyksellä on paljon mukavaa tekemistä. Tähän jäsenkirjeeseen on koottu tietoa tulevista tapahtumista ja muita ajankohtaisia tiedotteita sekä yhdistyksen edunvalvontatoimikunnan terveiset kuluneelta vuodelta.

Uusi kerhokausi alkaa tammikuussa viikoilla 2 ja 3. [Lue lisää kerhojen aloitusajankohdista kotisivuiltamme.](https://www.oketuki.fi/Kerhot/Kerhokuvaukset/) Syksyllä 2024 tehdyllä ilmoittautumisella voi jatkaa kevätkauden 2025 kerhoissa. HUOM! Keilauskursseille ilmoittaudutaan erikseen. Jos et jatka kevätkauden kerhossa, muistathan perua paikkasi. Kevään 2025 kerhotoiminta jatkuu suunnitellusti, mikäli haetut avustukset toteutuvat. Muistathan pitää yhteystietosi ajan tasalla. Jos yhteystiedoissasi on korjattavaa, ole yhteydessä toimistollemme toimisto@oketuki.fi.

Vuoden 2025 alusta alkaen yhdistys siirtyy jäsenviestinnässään kokonaan **sähköiseen tiedottamiseen**. Jotta saat jäsenkirjeet jatkossakin, nyt kannattaa ilmoittaa sähköpostiosoite ja pyyntö sähköiseen asiointiin keskitettyyn jäsenpalveluun jasenpalvelu@tukiliitto.fi. Jatkossa kerhotiedotteen voi tulostaa yhdistyksen kotisivuilta tai noutaa Kumppanuuskeskuksesta. Myös jäsenkirjeet kootaan yhdistyksen kotisivuille.

Yhdistyksen kaikessa toiminnassa noudatetaan turvallisemman tilan periaatteita. [Tutustu turvallisemman tilan periaatteisiin.](https://www.oketuki.fi/Kerhot/TURVALLISEMMAN-TILAN-PERIAATTEET/)

### Yhdistyksen toimintaa ja tapahtumia – joulukuu 2024 ja kevät 2025

* **Yhdistyksen kevään 2025** keilauskurssit järjestetään kurssi 1: 22.1.–26.2.2025 ja kurssi 2: 19.3.–16.4.2025**.** Ilmoittautuminen avautuu 5.12.! Seuraa kotisivujamme kerhotoiminnan tarkemmista tiedoista, [lue lisää kerhotoiminnasta](https://www.oketuki.fi/Kerhot/Kerhokuvaukset/)
* Joulukuun ajan yhdistyksen **Taidenäyttely 3.–20.12.** KumppisGalleria, Kumppanuuskeskus. Avoinna Kumppanuuskeskuksen aukioloaikojen mukaan, [lue lisää Kumppiksen aukioloista.](https://www.kumppanuuskeskus.fi/yhteystiedot/)
* **Oketuki JouluOlkkari 19.12.** klo 10.00–11.30. Kumppanuuskeskuksen Kahvilassa. Mahdollisuus ohjattuun taidenäyttelyyn KumppisGalleriassa. Keväällä 2025 Oketuki Olkkarin aika vaihtuu, ensimmäinen Olkkari 30.1.2025 klo 12.30–14.00
* **Joulujuhla 13.12. klo 17** Sofian seurakuntatalo. Juhlan ennakkoilmoittautuminen päättynyt.
* **Ystävänpäivädisko 13.2. klo 17-19.30** ravintola Ilonassa, Torikatu 23-26.Sähköinen Ilmoittautumislomake aukeaa viikon 2 aikana. Yhteistyössä Elämä omaksi- hankkeen kanssa.
* **Yhdistyksen tapahtumakalenterissa** lisää monia mukavia tapahtumia. [Tutustu yhdistyksen tapahtumakalenteriin.](https://www.oketuki.fi/toiminta/tapahtumakalenteri)

Yhteistyökumppaneidemme toimintaa ja tapahtumia

* Yhdistyksen kotisivuilta löydät nyt tapahtumakalenterin, johon on koottu yhteistyökumppaneidemme toteuttamaa toimintaa. [Tutustu uuteen tapahtumakalenteriin](https://www.oketuki.fi/Tapahtumat/).

Kalenterissa tällä hetkellä mm.

* + **Karaokekarkelot - Karaokea ja tanssia. 28.1.2025 klo 12.30-15.00.** Paikka: Valvesali, Valve, Hallituskatu 7, 90100 Oulu. Tapahtumaan rajattu määrä lippuja, hinta 5e. Lisätietoja ja ilmoittautumiset: karaokekarkelot@gmail.com ja 040 44 900 40 /Tiina.
	+ **Nuokkarit** keväällä 2025: Nuorten kerho (13–20- vuotiaat) Lämsänjärven leirikeskuksessa tiistaisin 24.1., 28.1., 25.2., 25.3., 8.4. sekä 6.5. klo 17.30–19.00
* Lisää toimintaa alueelta löydät Lähellä.fi -palvelusta: [Tutustu Lähellä.fi palveluun.](https://www.lahella.fi/)

### Ajankohtaista yhdistyksen edunvalvonta –ja vaikuttamistyöstä

Edunvalvonta- ja vaikuttamistoimikunnalla on takanaan varsin vilkas vuosi. Toimikunta on tänä vuonna pitänyt kaksi teemailtaa. Ensimmäinen teemailta käsitteli sosiaalihuollon asiakkaan oikeuksia ja velvollisuuksia ja toisen teemaillan aiheena oli itsemääräämisoikeus. Nämä ovat ns. kestoaiheita ja niiden tiimoilta on varmaan hyvä kokoontua tulevina vuosinakin.

Lisäksi toimikunta on keskittynyt sosiaali- ja kehitysvammapalvelujen toteutumisen seurantaan, koska Pohteen linjaukset ja päätökset eivät ole aina tuntuneet oikeudenmukaisilta. Olemme ohjeistaneet jäseniämme mm. oikaisuvaatimusten ja valitusten tekemisessä.

Tällä hetkellä elämme jännittäviä aikoja, sillä uuden vammaispalvelulain pitäisi tulla voimaan 1.1.2025. Lakiesitys tulee joulukuussa eduskunnan käsittelyyn ja sen jälkeen tiedämme, mitä kaikkia muutoksia uusi laki tuo kehitysvammaisten henkilöiden palveluihin. Ensi vuonna edunvalvonta- ja vaikuttamistoimikunta keskittyy pääasiassa uuden vammaispalvelulain toimeenpanoon ja sen tuomiin muutoksiin unohtamatta kuitenkaan yhteisiä teemailtojamme. Edunvalvonta- asioissa voit olla yhteydessä toimikunnan puheenjohtajaan Maija Pelkoseen s-posti: maija.pelkonen49@gmail.com tai toimistollemme.

### Ajankohtaisia toimistolta

Toimisto hiljenee joulun viettoon 23.12. ja palaa töihin 7.1.2025. Yhdistyksen kotisivut löytyvät osoitteesta www.oketuki.fi. Löydät sieltä ajankohtaset tiedotteet.

* Haluatko toimia vapaaehtoisena? Yhdistyksen kautta on mahdollista tehdä erilaisia vapaaehtoistehtäviä, mm. kerhoissa ja tapahtumissa. Ole yhteydessä 😊
* Mukaan vertaistoimintaan? Ole yhteydessä toimistollemme ja kysy tarkemmin vertaisryhmistä!
* Toiminnanjohtajan puhelintunnit jatkuvat taas keväällä, [tarkemmat ajat löydät Oketuen tapahtumista](https://www.oketuki.fi/Tapahtumat/Oketuen-tapahtumat/)

Toimistomme yhteystiedot ovat:

Annemari Eskola, toiminnanjohtaja. Puh. 040 163 2282, s-posti annemari.eskola@oketuki.fi

Sinikka Vuoti, puheenjohtaja. Puh 040 566 1090, s-posti sinikka.vuoti2@gmail.com

Jenni Warsell, yhdistystyöntekijä. Puh. 045 315 1870, s-posti toimisto@oketuki.fi

Hyvää ja rauhallista joulun aikaa!

**Sinikka Vuoti**

**Annemari Eskola**

**Jenni Warsell**